b'\n_START_ARTICLE_\nPikku-Munakas\n_START_SECTION_\nMaantietoa\n_START_PARAGRAPH_\nJ\xc3\xa4rven pinta-ala on 10,9 hehtaaria ja se on 750 metri\xc3\xa4 pitk\xc3\xa4 ja 150 metri\xc3\xa4 leve\xc3\xa4. J\xc3\xa4rven rannat ovat alavia, vaikka ymp\xc3\xa4rist\xc3\xb6ss\xc3\xa4 onkin korkeita m\xc3\xa4ki\xc3\xa4. Sen rantaviivan pituus on 2,1 kilometri\xc3\xa4 ja ne ovat mets\xc3\xa4maata, joka on paikoin soistunutta. Rantaan on rakennettu seitsem\xc3\xa4n vapaa-ajan asuntoa, joille johtaa tiet valtatielt\xc3\xa4 10 haarautuvalta Munakkaan l\xc3\xa4pi kulkevalta tielt\xc3\xa4.\n_START_SECTION_\nVesist\xc3\xb6suhteet\n_START_PARAGRAPH_\nJ\xc3\xa4rvi sijaitsee Kokem\xc3\xa4enjoen vesist\xc3\xb6ss\xc3\xa4 Vanajan reitin valuma-alueella R\xc3\xa4ik\xc3\xa4l\xc3\xa4njoen valuma-alueeseen, jonka Alaj\xc3\xa4rven alueeseen j\xc3\xa4rvi kuuluu. J\xc3\xa4rven vedenpinnan korkeus on 98,4 metri\xc3\xa4 mpy.J\xc3\xa4rvi on Iso-Munakkaasta tulevan V\xc3\xa4lijoen ja Jokilanjokena jatkavan joen  l\xc3\xa4pivirtausj\xc3\xa4rvi. Sen laskujoki Jokilanjoki laskee Janakkalan puolella olevaan Suoj\xc3\xa4rveen.\n_START_SECTION_\nHistoriaa\n_START_PARAGRAPH_\nVuoden 1855\xe2\x88\x921856 Kalmbergin kartastossa Iso-Munakas oli nimelt\xc3\xa4\xc3\xa4n Iso-Munakasj\xc3\xa4rvi. Pikku-Munakkaalla on voinut olla t\xc3\xa4m\xc3\xa4 nimi, vaikkei sit\xc3\xa4 ole kirjoitettu karttaan. Vuoden 1962 peruskartassa oli j\xc3\xa4rven rannalla jo viisi m\xc3\xb6kki\xc3\xa4.'